recursal/SuperWikiNEXT-32B huggingface dataset:
**ரோல்ஃப் ஸ்கொக்** (1933-1986), ஒரு மெய்யியலாளரும் ஓவியரும் ஆவார். பிரான்ஸ் நாட்டில் பிறந்த இவரது பெற்றோர் ஜேர்மானியர் ஆவர். 1931 இல் ஜெர்மனியை விட்டு வெளியேறிய இவர்கள் இறுதியாக ஐக்கிய அமெரிக்காவில் குடியேறினர். ரோல்ஃப், நியூ மெக்சிக்கோப் பல்கலைக் கழகத்தில் நிலவியல், உளவியல் என்னும் பாடங்களையும், கணிதத்தையும் பயின்றார். 1955 ஆம் ஆண்டில் இளம்கலைப் பட்டம் பெற்ற இவர், பின்னர் லாஸ் ஏஞ்சலிஸ் இலுள்ள கலிபோர்னியாப் பல்கலைக் கழகத்தில் 1956 இலிருந்து 1960 வரை மெய்யியலையும், ஏரணத்தையும் கற்றார். 1960 ஆம் ஆண்டில், ஸ்டாக்ஹோம் பல்கலைக் கழகத்தில் கோட்பாட்டு மெய்யியலில் சிறப்புக் கல்வி பெறுவதற்காக சுவீடன் நாட்டிலுள்ள ஸ்டாக்ஹோம் நகருக்கு இடம்பெயர்ந்தார். 1964 இல் ஒரு இடைநிலை முதுநிலைப் பட்டத்தையும், 1968 இல் முனைவர் பட்டமும் பெற்றுக்கொண்டார். இதன் பின்னர் அடுத்த ஆண்டில், உப்சலா பல்கலைக் கழகத்தில் இணைப் பேராசிரியராகப் பணியில் அமர்ந்தார். 

  

1964 - 1969 ஆண்டுக் காலப் பகுதியில் இவர், ஸ்டாக்ஹோமில் உள்ள கலை, கைப்பணி மற்றும் வடிவமைப்புக்கான பல்கலைக் கழகக் கல்லூரியிலும் கல்வி பயின்றார். இவர் பெருமளவு நேரத்தை ஓவியம் வரைவதிலும்,ஒளிப்படம் பிடிப்பதிலும் செலவு செய்தார். இவர் மெய்யியலில் ஏரணத்துறையில் ஆய்வுகள் செய்வதில் ஈடுபாடு காட்டினார். ஆனாலும், இவர் நிரந்தரமான எந்தப் பணியிலும் அமராமல், பல்கலைக் கழகங்களிலும், இரவுப் பாடசாலைகளிலும் தற்காலிகமாகக் கல்வி கற்பித்து வந்தார். சில காலம் ஸ்டாக்ஹோமிலுள்ள ராயல் தொழில்நுட்ப நிறுவனத்தில் இணைந்திருந்தார். அங்கே பல பாடங்களைக் கற்பித்து வந்தார். 

  

1986 ஆம் ஆண்டில் நிகழ்ந்த ஒரு விபத்தில் இவர் கொல்லப்பட்டார். ஆச்சரியப்படத்தக்க வகையில், பெருந்தொகையான சொத்துக்களையும், ஸ்கொக் பரிசுகளை நிறுவுவதற்கான ஒரு உயிலையும் அவர் விட்டுச் சென்றிருந்தார். இச் சொத்துக்களின் வருமானத்திலிருந்து 1993 ஆம் ஆண்டிலிருந்து இரண்டு ஆண்டுகளுக்கு ஒருமுறை ஸ்கொக் பரிசுகள் வழங்கப்படுகின்றன.
1895 இல் அட்டோக் பாலம்
**அட்டோக் பாலம்** (*Attock Bridge*)‬ பாக்கித்தான் நாட்டில் உள்ள சிந்து நதியின் மீது அட்டோக் குர்து நகரத்தையும் கைராபாத் குந்து கிராமத்தையும் இணைக்கும் ஒரு பாலமாகும். பொதுவாக இப்பாலம் பழைய அட்டோக் பாலம் என்று அழைக்கப்படுகிறது. சிந்துநதியின் மீது அமைந்துள்ள இப்பாலம் மிகவும் முக்கியத்துவம் வாய்ந்த பாலமாகக் கருதப்படுகிறது. பஞ்சாபுக்கும் கைபர் பக்துன்வா மாகாணத்திற்கும் இடையில் நடைபெறும் வர்த்தக நடவடிக்கைகள் இப்பாலத்தையே அடிப்படையாகக் கொண்டுள்ளன என்பதால் இது பெரிதும் பலப்படுத்தப்பட்டிருக்கிறது. அசலாக முதலில் சர் கில்ட்ஃபோர்ட் மோலெசுவொர்த் என்பவரால் இப்பாலம் வடிவமைக்கப்பட்டது 24 மே 1883 இல் போக்குவரத்துக்காக திறக்கப்பட்ட அட்டோக். பாலத்தின் கட்டுமான செலவு ரூ 3.2 மில்லியனுக்கும் அதிகமாகும்.

1939/1940 இல் அட்டோக் பாலம்
சர் பிரான்சிசு கேல்லகன் என்பவரால் பாலம் மறு வடிவமைப்பு செய்யப்பட்டு 1929 ஆம் ஆண்டில் 2.5 மில்லியன் ரூபாய் செலவில் புனரமைக்கப்பட்டது. பாலம் இரண்டு நிலைகளும் ஐந்து நீட்டங்களும் கொண்டதாக கட்டப்பட்டுள்ளது. மூன்று நீட்டங்கள் 257 அடி நீளம் கொண்டவையாகவும் இரண்டு நீட்டங்கள் 312 அடி நீளம் கொண்டவையாகவும் அமைந்துள்ளன. பாலத்தின் மேல்நிலையில் இரயில் போக்குவரத்தும் கீழ்நிலையில் சாலைப்போக்குவரத்தும் நடைபெறுகின்றன. பாலத்தை அணுகும் வழிகள் திடமான பாதுகாப்புடன் கட்டப்பட்டுள்ளன. அருகிலுள்ள பாசுத்துன் பழங்குடியினரின் தாக்குதல்களுக்கு எதிரான பாதுகாப்பாக இது கருதப்படுகிறது.
புகழ்பெற்ற கிராண்ட் டிரங்க் சாலையின் ஒரு பகுதியாக இப்பாலம் இருந்தது. 1979 ஆம் ஆண்டில் ஒரு புதிய பாலம் கட்டப்பட்டு சாலை போக்குவரத்து அங்கு மாற்றப்பட்டது. இப்புதிய பாலம் "புதிய அட்டோடாக் பாலம் என்று அழைக்கப்படுகிறது.

பழைய அட்டோக் பாலத்தில் இன்னும் இரயில் போக்குவரத்து நடைபெற்று வருகிறது.

மேற்கோள்கள்
-----------

1. ↑  Railway Bridge on Indus at Attock
2. ↑  http://www.irfca.org
**ஊர் பஞ்சாயத்து**, தமிழக கிராமங்களில் நிகழும் குடும்பப் பிரச்சனைகள், சமூகப் பிரச்சனைகள், வாய்க்கல், வரப்பு போன்ற நிலத் தகராறுகள், அடிதடி, திருட்டு, தீ வைத்தல், கொலை, கற்பழிப்பு போன்ற குற்றங்களை விசாரித்து தீர்ப்பு கூறும் ஊர் பெரியவர்கள் கொண்ட குழுவாகும். இக்குழுவின் தலைவரை நாட்டாமை என்பர். நாட்டாமையின் தீர்ப்பால் பாதிக்கப்பட்டவர்கள் காவல் துறை அல்லது நீதிமன்றங்களில் முறையிடுவதில்லை. பஞ்சாயத்து கூடி வழக்குகளுக்கு தீர்ப்பு வழங்கும் முறை தமிழ்நாட்டில் காலங்காலமாக நடைபெற்று வருகிறது. இராஜதுரோக குற்றங்களை ஊர் பஞ்சாயத்து விசாரிப்பதில்லை.

தண்டணைகள்
---------

நாட்டாமை தலைமையிலான பஞ்சாயத்து குழுவின் விசாரணை முடிவில் நாட்டாமை தீர்ப்பு வழங்குவார். சாதாரண குற்றங்களுக்கு அபராதம் விதித்தல், கோயிலுக்கு நற்பணிகள் செய்ய வைத்தல், சாட்டையால் அடித்தல், மொட்டையடித்தல் போன்ற தண்டனைகள் தரப்படுகிறது. கிராமத்தையும், சமூகத்தையும் பாதிக்கும் பெரிய குற்றங்களுக்கு தலையில் மாட்டுச் சாணியை கரைத்து தலையில் ஊற்றுதல், முகத்தில் கரும்புள்ளி செம்புள்ளி குத்தி, கழுதை மேல் அமர்த்தி ஊரைச் சுற்ற வைத்தல், சாதி விலக்கம் செய்தல் அல்லது ஊரை விட்டு விலக்கி வைத்தல் போன்ற தண்டனைகள் வழங்கப்படுகிறது. 

வட இந்தியாவில் ஊர் பஞ்சாயத்துக்களுக்கு காப் பஞ்சாயத்து என்பர். காப் பஞ்சாயத்து தீர்ப்புகளுக்கு சமூக ஆர்வலர்கள் கடும் கண்டனம் தெரிவித்து வருகின்றனர். காப் பஞ்சாயத்துகள் தொடர்பான வழக்கில் இந்திய உச்ச நீதிமன்றத்தின் தலைமை நீதிபதி தீபக் மிஸ்ரா தலைமையிலான மூன்று நீதிபதிகள் அமர்வு, காப் பஞ்சாயத்துகளின் தீர்ப்பு சட்டபூர்வமற்றது என தீர்ப்பு வழங்கி உள்ளது. 

### சாதி பஞ்சாயத்து

குறிப்பிட்ட சாதி சனங்களுக்குள் நடைபெறும் சமூகப் பிரச்சனைகளை சாதிப் பஞ்சாயத்துகளே தீர்த்து வைக்கிறது.

இதனையும் காண்க
--------------

* காப் (பஞ்சாயத்து)

மேற்கோள்கள்
-----------

1. ↑  பஞ்சாயத்து
2. ↑  What is khap panchayat?
3. ↑  "காப் பஞ்சாயத்துகளை மத்திய அரசு தடை செய்யாவிட்டால் நீதிமன்றம் நடவடிக்கை எடுக்கும்: சுப்ரீம் கோர்ட்". 2018-01-19 அன்று மூலம் பரணிடப்பட்டது. 2018-01-16 அன்று பார்க்கப்பட்டது.
4. ↑  Attack on couples by khap panchayat illegal: SC
5. ↑  ஜாதி பஞ்சாயத்து; கலப்பு திருமணம் செய்த குடும்பத்தையே ஒதுக்கி வைத்த அவலம்

வெளி இணைப்புகள்
---------------
**ஊர்மிலேசு** (*Urmilesh*) இந்தியாவைச் சேர்ந்த ஒரு பத்திரிகையாளர் ஆவார். யாதவர் குடும்பத்தில் பிறந்த இவர் தொலைக்காட்சி தொகுப்பாளராகவும் எழுத்தாளராகவும் அறியப்படுகிறார்.

2010 ஆம் ஆண்டு முதல் 2012 ஆம் ஆன்டு வரை மாநிலங்களவை தொலைக்காட்சியின் நிர்வாக இயக்குநராக இருந்தார். இந்துசுதான் மற்றும் நவபாரத் டைம்சு போன்ற பல்வேறு இந்தி மொழி பத்திரிகைகளில் பணியாற்றியுள்ளார். மாநிலங்களவை தொலைக்காட்சியில் மீடியா மந்தன் என்ற நிகழ்ச்சியையும் இவர் தொகுத்து வழங்கினார். வாரத்தின் செய்திகள் மற்றும் ஊடகங்களில் அதன் உள்ளடக்கம் பற்றிய ஊடகக் கண்காணிப்பு நிகழ்ச்சியாகும்.

2020 ஆம் ஆண்டு நிலவரப்படி நியூசுகிளிக் என்ற ஊடக நிறுவனத்தின் ஆசியராக இருந்தார்.newsclick.in.

ஊர்மிலேசு அலகாபாத் பல்கலைக்கழகத்தில் எம்.ஏ. பட்டமும் 1981 ஆம் ஆண்டில் சவகர்லால் நேரு பல்கலைக்கழகத்தில் இருந்து ஆய்வியல் நிறைஞர் பட்டமும் பெற்றார்.

கிறிசுடியானியா மேரி சான், காசுமீர் - விராசாத் அவுர் சியாசத் (2006), சார்க்கண்ட் இயதுய் சமீன் கா அந்தேரா, பீகார் கா சாச், ராகுல் சாங்கிருத்யாயன் சிறீசன் அவுர் சங்கர்சு, சீலம் கினாரே தககதே சினர் போன்ற இந்தி புத்தகங்களை இவர் எழுதியுள்ளார்.

மேற்கோள்கள்
-----------

1. ↑  Basu, Anasuya (2014-04-20). "The image makers" (in en-IN). *The Hindu*. .
2. ↑  Sen, Jahnavi. "Indian Journalists Respond to 'Sensationalist' Charge from Pakistan Media Authority - The Wire". *thewire.in*. 2016-10-10 அன்று பார்க்கப்பட்டது.
3. ↑  Rajya Sabha TV (2013-02-24), *Media Manthan - Media Trial ka Sach*, 2016-10-10 அன்று பார்க்கப்பட்டது
4. ↑  "About us". *NewsClick* (ஆங்கிலம்). 2016-06-13. 2020-07-06 அன்று பார்க்கப்பட்டது.
5. ↑  "JNU still a red bastion, but SFI no more the leader - Times of India". *The Times of India*. .
6. ↑  उर्मिलेश (2006-01-01) (in hi). *कश्मीर: विरासत और सियासत*. अनामिका पब्लिशर्स एंड डिस्ट्रीब्यूटर्स. பன்னாட்டுத் தரப்புத்தக எண்:9788179751459. .
7. ↑  "Chorus for Kashmir". *The Telegraph*. .
8. ↑   (in en) *Annals of the National Association of Geographers, India*. The Association. 2001-01-01. .
9. ↑  Urmilesh (2003-01-01) (in hi). *Jhelam Kinare Dahakate Chinar*. Anamika Publishers & Distributors (P) Limited. பன்னாட்டுத் தரப்புத்தக எண்:9788179750674. .
**தொழிலாளர் நினைவு நாள்** (*Workers' Memorial Day*, *International Workers' Memorial Day*) அல்லது **இறந்தோர் மற்றும் காயமடைந்தோருக்கான பன்னாட்டு நினைவு நாள்** (*International Commemoration Day (ICD) for Dead and Injured*) ஆண்டுதோறும் ஏப்ரல் 28 ஆம் நாள் உலகெங்கும் தமது பணியின் போது கொல்லப்பட்டு, காயமடைந்து, உடல் ஊனமுற்ற தொழிலாளர்கள் நினைவுகூரப்படுகின்றனர்.

இது வேலை தொடர்பான விபத்துகள், நோய்கள் என்பவற்றின் விளைவுகள் தொடர்பாக விழிப்புணர்வை ஏற்படுத்துவதற்காகவும்; தொழில்சார்ந்த பாதுகாப்பு, நலம் ஆகியவை தொடர்பான விடயங்களை நாடுகள் மட்டத்திலும் அனைத்துலக மட்டத்திலும் செயல்திட்டங்களில் இடம்பெறச் செய்வதற்காகவும்; தொழில்சார் பாதுகாப்பு, நலம் போன்றவற்றை மேம்படுத்துவது தொடர்பான நாடுகளின் முயற்சிகளுக்கு உதவுவதற்குமே இந்நாள் அறிவிக்கப்பட்டது.

இவற்றையும் பார்க்கவும்
----------------------

* அனைத்துலகத் தொழில் அமைப்பு

மேற்கோள்கள்
-----------

1. ↑  Greater Manchester Hazards Centre Fact Sheet April 28, 2006 (GMHC is part of the Hazards Campaign recognised and affiliated to the UK Trades Union Congress) Author Hilda Palmer, (no ISBN); available at  பரணிடப்பட்டது 2006-05-18 at the வந்தவழி இயந்திரம் Also '*Safety Express' March/ April 2006 Page 5* 'April 28 is...Workers' Memorial Day' (no ISBN); published by The Royal Society for the Prevention of Accidents (ROSPA) UK registered charity No. 207823
**நளபானா பறவைகள் சரணாலயம்** இந்தியாவின் ஒடிசா மாநிலத்தில் வங்காள விரிகுடாவை ஒட்டி அமைந்த சில்கா ஏரியின் மையத்தில் அமைந்த நளபனா தீவுப் பகுதியில் அமைந்துள்ளது. இது சுமார் 16 சதுர கிலோ மீட்டர் பரப்பளவு கொண்டது. 1987-ஆம் ஆண்டு முதல் இது பறவைகள் சரணாலயம் எனும் தகுதி பெற்றது. ஆண்டுதோறும் குளிர்காலத்தில் இங்கு வலசை வரும் வெளிநாட்டுப் பறவைகளுக்கு இத்தீவு முக்கிய புகலிடமாகும். மழைக் காலத்தில் நளபானா தீவு ஓரளவு நீரில் மூழ்கும். குளிர்காலத்தில் பருவமழை குறையும்போது, நீர் நிலைகள் குறைந்து தீவு படிப்படியாக வெளிப்படும். இத்தீவுப் பகுதிகளில் சைபீரியா, சீனா, ஜப்பான் மற்றும் வட துருவத்தில் உள்ள இயற்கை வாழ்விடங்களில் நிலவும் உறைபனி காலத்தின் போது, அங்குள்ள பறவைகள் சில்கா ஏரியின் நளபானா தீவிற்கு வரத் தொடங்கும். இங்கு வலசை வரும் பறவைகள்: பெரிய பூநாரைகள், வரித்தலை வாத்துகள், கருவால் மூக்கன்கள், ஊசிவால் வாத்துகள், அன்றில்கள்,கார்வெண் மீன்கொத்திகள், தட்டைவாயன்கள் தெரக்கு உள்ளான்கள் கோலியத் ஹெரான்கள் மற்றும் கிழக்கத்திய கர்லுவ் ஆகும். மேலும் இத்தீவுப் பகுதியில் தோணியாமை, ஆவுளியா, காலற்ற கடற்பல்லிகள், மீன்பிடிப் பூனை போன்ற கடல் விலங்குகளும் உள்ளது.

படக்காட்சிகள்
-------------

* புங்கைப் பூக்கள்புங்கைப் பூக்கள்
* சாண்டர்லிங் பறவைசாண்டர்லிங் பறவை
* தெரக்கு உள்ளான்தெரக்கு உள்ளான்
* கெண்டிஷ் பிலேவர்கெண்டிஷ் பிலேவர்
* தட்டைவாயன்தட்டைவாயன்
* பூநாரைபூநாரை
* நளபானாவிற்கு வலசை வரும் பூநாரைகள்நளபானாவிற்கு வலசை வரும் பூநாரைகள்
* கருவால் மூக்கன்கருவால் மூக்கன்
* கார்வெண் மீன்கொத்திகார்வெண் மீன்கொத்தி
* வல்லூறுவல்லூறு
* வெள்ளை வயிறு கடற்கழுகுவெள்ளை வயிறு கடற்கழுகு
* தோணியாமைதோணியாமை
* ஆவுளியாஆவுளியா
* காலற்ற கடற்பல்லிகள்காலற்ற கடற்பல்லிகள்
* மீன்பிடிப் பூனைமீன்பிடிப் பூனை
* 
* பரிகுடா தீவுபரிகுடா தீவு
* பலுகோன் தீவுபலுகோன் தீவு
* சிவப்பு நண்டுசிவப்பு நண்டு

இதனையும் காண்க
--------------

* சில்கா ஏரி
* இந்தியாவில் பறவைகள் சரணாலயங்கள்
* இந்தியச் சரணாலயங்கள்

மேற்கோள்கள்
-----------

1. ↑   நலாபனா தீவு - நளபானா பறவைகள் சரணாலயம்
2. ↑   /travel/the-birds-of-nalabana/article26192823.ece ஒடிசாவின் நலபானாவின் பறவைகள்
**பிறவி வளைபாதம்** அல்லது **பிறவிக் கோணல் அடிக்கால் (Clubfoot**) என்பது ஒரு பிறவிக் குறை ஆகும். இந்த பாதிப்போடு பிறந்தவர்களின் ஒரு பாதமோ அல்லது இரு பாதங்களோ கீழே பக்கவாட்டாக அல்லது மேல்நோக்கி அல்லது உள்நோக்கி திரும்பி இருக்கும். பாதிக்கப்பட்ட காலானது, மற்ற சாதாரணக் காலைவிட சிறியதாக இருக்கும். இந்த பாதிப்பு உள்ளவர்களில் பாதிபேருக்கு இரு கால்களும் இந்த பாதிப்புக்கு ஆளாகுகிறது. இந்த பாதிப்புக்கு ஆளான பெரும்பாலானவர்களுக்கு உடன் பிற சிக்கல்கள் இருப்பது இல்லை. சிகிச்சை அளிக்கப்படாத பிறவி வளைபாதம் கொண்ட குழந்தையின், கால் வெளி விளிம்பில் நடக்கும் பொழுது சில சிக்கல்கள் ஏற்படும்.

இது ஏற்படுவதற்கான சரியான காரணம் தெரியவில்லை. சிலசமயம் மூட்டு மடக்கம் மற்றும் பிளந்தமுள் ஆகியவற்றின் தொடர்பு இருக்கலாம். இந்த பாதிப்பு இரட்டைக் குழந்தைகளுக்கு ஏற்படும்போது, இந்தபாதிப்பில்லாமல் நல்லபடியாக இருக்க இன்னொரு குழந்தைக்கு 33% வாய்ப்பு உள்ளது. பிறவி வளைபாதம் பிறந்த நேரத்தில் கண்டறியப்படுகிறது என்றாலும், பல சந்தர்ப்பங்களில் கருவிலேயே அல்ட்ராசவுண்ட் ஸ்கேன் என்னும் மீயொலி பரிசோதனையின் மூலம் கண்டுபிடிக்கப்படுகிறது.

பிறவி வளைபாதம் உள்ள பெரும்பாலான குழந்தைகளுக்கு அறுவை சிகிச்சை இல்லாமல் வழக்கமாக பிறந்ததில் இருந்தே தசை நீட்சி, மாவுக்கட்டு, பிணைச்சட்டம் போன்றவற்றின் மூலம் சிகிச்சை மேற்கொள்ளப்பட்டுப் படிப்படியாக சரி செய்யப்படுகிறது. பெரும்பாலான குழந்தைகள் குதிகாலின் தசைநாரானது தொடர்ந்து இறுக்கம் அடைகிறது. இதனை விடுவிக்க ஒரு சிறிய அறுவைச் சிகிச்சை மேற்கொள்ளப்படும். இந்த சிகிச்சையின்போது மருத்துவரால் மிக மெல்லிய கருவியால் தசைநார் வெட்டப்படுகிறது. இந்தக் காயமானது தையல் போட தேவையிலாத அளவு மிகச் சிறியதாக இருக்கும். காயம் ஆறும் வரை அந்த தசைநாரைப் பாதுகாக்க மாவுக்கட்டு போடப்படும். மாவுக்கட்டு நீக்கப்பட்ட நேரத்தில், குதிகால் தசைநார் சரியாக நீண்டு பிறவி வளைபாதம் முழுமையாக சரி செய்யப்படுகிறது.  குழந்தைக்கு ஒரு சில ஆண்டுகளுக்கு  பிரேஸ் என்னும் பிணைச்சட்டம்  அணிவிக்கப்படுகிறது. பெரும்பாலான குழந்தைகள் நான்கு ஆண்டுகள் இந்த பிணைச்சட்டத்தை அணியவேண்டி இருக்கும். பிணைச்சட்டத்தை  பராமரிக்கும் விதத்தில் சரியான கோணத்தில் கால் இருக்கும்படி அவ்வப்போது திருத்தி அமைக்கப்படும். இந்த பிணைச்சட்டத்தை இரவு நேரங்களில் பெரும்பாலும் பயன்படுத்த வேண்டும். சுமார் 20% பேருக்கு, மேலும் அறுவை சிகிச்சை தேவைப்படுகிறது.

புதியதாக பிறக்கும் 1,000 குழந்தைகளில் ஒரு குழந்தைக்கு வளைபாதம் ஏற்படுகிறது. பிறவி வளைபாதம் குறைபாடு ஏற்பட பெண்களை விட ஆண்களுக்கு இரண்டு மடங்கு அதிக வாய்ப்பு உள்ளது.

மேற்கோள்கள்
-----------

1. 1 2 3 4 5 6 7 8  Gibbons, PJ; Gray, K (September 2013). "Update on clubfoot.". *Journal of paediatrics and child health* **49** (9): E434-7. doi:10.1111/jpc.12167. பப்மெட்:23586398.
2. 1 2 3 4  Dobbs, Matthew B.; Gurnett, Christina A. (18 February 2009). "Update on clubfoot: etiology and treatment". *Clinical Orthopaedics and Related Research* **467** (5): 1146–1153. doi:10.1007/s11999-009-0734-9. பன்னாட்டுத் தர தொடர் எண்:1528-1132. பப்மெட்:19224303.
3. ↑  Moses, Scott. "Clubfoot". *www.fpnotebook.com* (ஆங்கிலம்). 15 October 2017 அன்று மூலம் பரணிடப்பட்டது. 15 October 2017 அன்று பார்க்கப்பட்டது.
4. ↑  "Talipes equinovarus". *Genetic and Rare Diseases Information Center (GARD)* (ஆங்கிலம்). 2017. 15 October 2017 அன்று மூலம் பரணிடப்பட்டது. 15 October 2017 அன்று பார்க்கப்பட்டது.
**கீசரகுட்டா கோயில்** (Keesaragutta Temple) என்பது இந்தியாவின் தெலங்காணா மாநிலத்தின் மெட்சல்-மல்கஜ்கிரி மாவட்டத்தில் கீசரகுட்டாவில் அமைந்துள்ள ஒரு இந்துக் கோவிலான இது சிவன், பவானி, சிவதுர்கை ஆகியோருக்கு அர்ப்பணிக்கப்பட்டுள்ளது. இது ஐதராபாத்து நகரிலிர்நுது சுமார் 30 கி.மீ தொலைவில் ஒரு சிறிய குன்றின் மீது அமைந்துள்ளது. இந்தக் கோயில் ஒவ்வொரு ஆண்டும் மகா சிவராத்திரி அன்றும் கார்த்திகை மாதமும் லட்சக்கணக்கான பக்தர்களை ஈர்க்கிறது.

புனைவு
------

இராவணன் என்ற பிராமணனைக் கொன்ற பாவத்திற்கு பரிகாரம் செய்வதற்காக இராமன் இங்கு சிவலிங்கத்தை நிறுவியதாக புராணம் கூறுகிறது. மலைகள் மற்றும் பழமையான பசுமைகளால் சூழப்பட்ட இந்த அழகிய பள்ளத்தாக்கை அவர் இந்த நோக்கத்திற்காக தேர்ந்தெடுத்து, வாரணாசியிலிருந்து ஒரு சிவலிங்கத்தை கொண்டு வருமாறு அனுமனுக்கு உத்தரவிட்டார். சிவலிங்கத்துடன் அனுமன் வருவது தாமதமாகிவிட்டது. நல்ல நேரம் நெருங்கி வருவதால், சிவபெருமானே இராமனிடம் நேரில் சென்று ஒரு சிவலிங்கத்தை வழங்கினார். இந்த இலிங்கம் இங்கே நிறுவப்பட்டது. எனவே கோயிலில் உள்ள இலிங்கத்தை சுயம்புலிங்கம் என்று அழைக்கிறார்கள். இராமன் லிங்கத்தை நிறுவியதால் இது இராமலிங்கேசுவரர் என்றும் அழைக்கப்படுகிறது.

அனுமன் வாரணாசியிலிருந்து 101 இலிங்கங்களுடன் திரும்பினார். மேலும் அவரது இலிங்கம் நிறுவப்படாததால் வேதனைப்பட்டார். எனவே அவர் தான் எடுத்து வந்த இலிங்கங்களை அந்தப் பகுதி முழுவதும் வீசினார். இன்றுவரை கூட பல லிங்கங்கள் கோயிலுக்கு வெளியே எல்லா இடங்களிலும் சிதறிக்கிடக்கின்றன.

அனுமனின் துயரத்தை போக்குவதற்காக, கோயிலில் வழிபடுவதில் அனுமனௌக்கு முன்னுரிமை அளிக்கப்படும் என்று இராமன் கட்டளையிட்டார். கேசரியின் மகன் அனுமன் என்பதால் இலிங்கம் நிறுவப்பட்ட மலையடிவாரத்திற்கு கேசரிகிரி என்றும் அழைக்கப்படுகிறது. ஒரு குறிப்பிட்ட காலப்பகுதியில், இது பேச்சுவழக்கில் மாறிவிட்டது. இப்போது கீசரா என்றும், மலை கீசரகுட்டா என்றும் அழைக்கப்படுகிறது. அப்போதிருந்து, சடங்குகள் இராமனின் கட்டளையை பின்பற்றுகின்றன.

தொல்பொருள் அகழ்வாராய்ச்சி
-------------------------

கோயிலின் சுற்றுப்புறங்களில் இந்தியத் தொல்லியல் ஆய்வகத்தால் ஆய்வு மற்றும் அகழ்வாராய்ச்சி நடத்தப்பட்டது. கோயிலுக்கு வடக்கே உள்ள மலையிலும், நீர்வளத்திற்கு அருகிலுள்ள ஒரு குன்றிலும் செங்கல் கட்டமைப்புகள் மற்றும் சிவலிங்கங்களின் பல எச்சங்கள் காணப்பட்டன. எச்சங்கள் சாளுக்கியப் பேரரசின் ஆட்சியைச் சேர்ந்தவை. கோட்டை சுவர்கள், யாக குண்டம் மற்றும் பிரார்த்தனை கூடங்கள் இங்கு கண்டுபிடிக்கப்பட்டன. சைனமும் பௌத்தமும் சமகாலத்தில் செழித்து வளர்ந்தன என்பதற்கான அறிகுறியாக மலைகளில் சில இடங்கள் மற்றும் பாறையில் கட்டப்பட்ட கோட்டைகள் காணப்பட்டன. 2014 அக்டோபர் 18 அன்று 4 முதல் 5 ஆம் நூற்றாண்டு வரையிலான சமண தீர்த்தங்கரரின் பன்னிரண்டு சிலைகள் கோயில் படிகளுக்கு அருகே ஒரு அடி ஆழத்தில் காணப்பட்டன. இது 4-5 ஆம் நூற்றாண்டுகளில் விஷ்ணுகுண்டினாவின் காலத்தில் கீசரகுட்டாவில் இந்து சமயத்துடன் சமணமும் இணைந்து இருந்தது என்பதை நிரூபிக்கிறது.

மேற்கோள்கள்
-----------

விக்கிமீடியா பொதுவகத்தில்,  
 ***கீசராகுட்டா கோயில்***   
என்பதின் ஊடகங்கள் உள்ளன. 


1. ↑
2. ↑  "Idols of Jain Tirthankaras belonging to 4th century unearthed - Times of India". 2014-10-21 அன்று மூலம் பரணிடப்பட்டது.
3. ↑  "காப்பகப்படுத்தப்பட்ட நகல்". 2014-10-21 அன்று மூலம் பரணிடப்பட்டது. 2021-05-05 அன்று பார்க்கப்பட்டது.
**பிங்கல நிகண்டு** நூலைப் **பிங்கலம்** என்றும் வழங்குவர். இது சோழர்கள் ஆண்ட கி.பி. 10-ஆம் நூற்றாண்டில் பிங்கல முனிவர் என்பவரால் இயற்றப்பட்டது. இவர் திவாகர முனிவரின் மாணவர்களில் ஒருவர். சமண சமயத்தைச் சார்ந்தவர். இந் நிகண்டில் 10 பிரிவுகள் உள்ளன, அவற்றுள் 4121 சூத்திரங்களால் 14,700 சொற்களுக்கு விளக்கம் தரப்படுகின்றது. மேலும் 1091 சொற்களுக்குப் பல பொருட்கள் கூறப்படுகின்றன.

அகத்தியம் என்னும் நூலழிந்து தொல்காப்பியம் நிலை பெற்றது போல், ஆதி திவாகரத்தின் அடியாய்ப் பிறந்தது இந்நூல். காலத்தில் முந்தைய இந்நூல், நிகண்டுகளுள் கடைசியாக அச்சிடப்பட்ட நிகண்டாகும். திவாகர நிகண்டைக் காட்டிலும் பல சொற்கள் கொண்டது இந்நூல்.

நூல் அமைப்பு
------------

நிகண்டு நூல்களில் பழமையதான திவாகர நிகண்டு சொற்களை இக்கால அகராதி போல அகர வரிசையில் அடுக்கிக்கொண்டு பொருள் கூறுகிறது. இந்த நிகண்டு ஒன்றுவிட்ட அடுத்த எழுத்தான எதுகை அடிப்படையில் சொற்களை அடுக்கிக்கொண்டு சொல்லின் பொருளை விளக்குகின்றது.

மேற்கோள்கள்
-----------

1. ↑  திருச்செந்தூர் அருமருந்தைய தேசிகர் இயற்றிய அரும்பொருள் விளக்க நிகண்டு, செந்தமிழ்ப் பிரசுரம் – வெளியீடு – எண் 54, சு. வையாபுரிப்பிள்ளை பதிப்பு, அச்சகம் – மதுரைத் தமிழ்ச் சங்கம் முத்திராசாலை அச்சகம், 1931
2. ↑  சோ.இலக்குவன், *கழகப் பைந்தமிழ் இலக்கிய வரலாறு*, சைவ சித்தாந்த நூற்பதிப்புக் கழகம், டி.டி.கே சாலை, சென்னை-18, 2001
**தொழிற்றுறைச் சனநாயகம்** (Industrial democracy) என்பது, முடிவுகளை மேற்கொள்ளல், வேலைத்தலங்களில் பொறுப்புக்களையும் அதிகாரங்களையும் பகிர்தல் போன்றவற்றில் தொழிலாளர்களும் ஈடுபடுகின்ற ஒரு ஒழுங்குமுறை ஆகும். பங்கேற்பு மேலாண்மை, அமைப்பு வடிவமைப்புப் போன்றவற்றிலும் தொழிலாளர்களுடைய கருத்துக்கள் கவனத்துக்கு எடுத்துக்கொள்ளப்படுவதுடன், முடிவுகள் எடுப்பதிலும் அவர்கள் பங்கெடுக்கின்றனர் எனினும், தொழிற்றுறைச் சனநாயகத்தைப் பயன்படுத்தும் நிறுவனங்களில், இறுதி முடிவுகளை எடுக்கும் அதிகாரமும் அவர்களுக்கு உண்டு. அத்துடன், இங்கே நிறுவன அமைப்பு வடிவமைப்பு, அதிகாரப் படிநிலை போன்ற விடயங்களையும் தொழிலாளர்கள் முடிவு செய்கின்றனர்.

உற்பத்திச் சாதனங்கள் தனியாருக்கு அல்லது அரசுக்குச் சொந்தமாக இருப்பதற்குப் பதிலாக வேலை செய்பவர்களே வேலையிடத்தை நிர்வாகம் செய்யும் ஒரு மாதிரியே தொழிற்றுறைச் சனநாயகம் என்று குறிப்பிடப்பட்டாலும், இதில் பிரதிநிதித்துவ வடிவங்களும் உள்ளன. பிரதிநிதித்துவத் தொழிற்றுறைச் சனநாயகமானது, நிர்வாகம், தொழிற் சங்கம், தொழிலாளர் ஆகியோருக்கு இடையாயான தொடர்புகளுக்கு உதவு முகமாகக் குழுக்களையும், ஆலோசனைச் சபைகளையும் போன்ற முடிவுகளை எடுக்கும் அமைப்புக்களை உருவாக்குவதையும் உள்ளடக்கும்.

குறிப்புகள்
-----------

1. ↑  Rayton, D. (1972). *Shop Floor Democracy in Action*. Nottingham: Russell Press.

இவற்றையும் பார்க்கவும்
----------------------

* வேலையிடச் சனநாயகம்

வெளியிணைப்புக்கள்
-----------------

* Industrial Democracy பரணிடப்பட்டது 2013-05-14 at the வந்தவழி இயந்திரம் in International Endowment for Democracy
* Economic and Industrial Democracy: An International Journal பரணிடப்பட்டது 2016-12-02 at the வந்தவழி இயந்திரம்
இந்து தொன்மவியல் அடிப்படையில் ஒன்பது நாகங்கள் **நவ நாகங்கள்** என அழைக்கப்பெருகின்றன. இவர்கள் பாற்கடலை கடையும் பொழுது தோன்றியவர்கள் என்றும், காசிபர் - கத்துரு தம்பதிகளுக்கு பிறந்தவர்கள் என்றும் புராணங்கள் கூறுகின்றன.

நாகங்கள்
--------

காசிபர் முனிவரின் தர்மபத்தினிகளில் ஒருவளான கத்துருவிற்கு நூற்றியைம்பது நாகங்கள் பிறந்தன. இவைகளில் முதலாவதாக பிறந்த ஒன்பது நாகங்கள், நவ நாகங்கள் என்று அழைக்கப்பெறுகின்றன. 

சில சில மாற்றங்களுடன் இந்த நாகங்களின் பட்டியலில் காணக்கிடைக்கின்றது. இவர்களில் ஆயிரம் நாவுடைய ஆதிசேஷன் தலைப்பிள்ளையாக கருதப்படுகிறார்.

1. வாசுகி
2. ஆதிசேஷன்
3. கார்க்கோடகன்
4. அனந்தன்
5. குளிகன்
6. தட்சகன்
7. சங்கபாலன்
8. பதுமன் (நவ நாகங்கள்)
9. மகாபதுமன்

அல்லது

1. ஆதிசேஷன்
2. வாசுகி
3. பத்மன்
4. மகாபத்மன்
5. தட்சகன்
6. கார்க்கோடகன்
7. திருதராஷ்டிரன் (நவ நாகங்கள்)
8. சங்கன்
9. சங்கபாலன்
10. சேஷன்
11. வாசுகி
12. சங்கன்
13. சுவேகன்
14. கம்பளன்
15. அசுவதரன்
16. ஏலாபுத்திரன்
17. தனஞ்சயன் (நவ நாகங்கள்)

### வாசுகி

ஆதிசேசன் திருமாலை சரணடைய, வாசுகி பாம்பானது சிவபெருமானை நோக்கி தவமிருந்து. வாசுகியின் தவத்தில் மகிழ்ந்த சிவபெருமான் வாசுகி வேண்டியவாறு, தன்னுடைய கழுத்தில் நாகாபரனமாக இருக்க வரமளித்தார்.

### ஆதிசேஷன்

பாற்கடலில் திருமாலின் படுக்கையாக ஆதிசேசன்
ஆயிரம் தலைகளை உடையதான இந்த ஆதிசேஷன் நாராயணனுக்கு மிகவும் உற்றவனாக, திருமாலின் ஒவ்வொரு திரு அவதாரத்திலும், அவருக்குத் துணையாக, இணையானதொரு பாத்திரமேற்று வந்தவர். உதாரணமாக, திருமால் இராமபிரானாக அவதரித்த காலை, அவருக்குத் தம்பியாக, இலக்குவனாக உருவெடுத்தவர் ஆதிசேஷனே. இதன் காரணமாகவே, இலக்குவனார், தனது தமையன் இராமபிரானுக்கு நேரெதிராக, வேகம் மிகக் கொண்டவராகவும், முன்கோபம் மிகுந்தவராகவும் காணப்பட்டார் என்பர்.

ஆதாரங்கள்
---------

1. ↑
கடலில் உருவாகும் புயல்களுக்கு பெயர் வைக்கும் பழக்கத்தை முதன்முதலில் ஆஸ்திரேலியா நாட்டவர் தான் உருவாக்கினார்கள். 1950க்கு பிறகு அமெரிக்காவும் புயல்களுக்கு பெயர் சூட்டத் தொடங்கியது. கடலில் உருவாகும் புயல்களுக்கு பெயர் சூட்டுவதை ஒவ்வொரு மண்டலத்திலும் நாடுகள் ஒன்றிணைந்து பெயர்களை வைக்கும் முறை ஏற்படுத்தப்பட்டது. அந்த வகையில் வங்கக் கடல் மற்றும் அரபிக்கடல் உருவாகும் புயல்களுக்கு இந்திய மண்டலத்தில் உள்ள நாடுகள் ஒன்று சேர்ந்து பெயர் வைத்தனர்.

இந்தி மண்டல நாடுகள்
-------------------

2000 ல் நடைபெற்ற உலக வானிலை அமைப்பு ஆசிய பசிபிக் நாடுகளுக்கான ஐக்கிய சபை பொருளாதார மற்றும் சமூக ஆணையத்தின் படி மாநாட்டில் 8 நாட்டினர் 64 பெயர்களைக் கொண்ட புயல் பட்டியலை தயாரித்தன. 8 நாடுகளின் புயல் பட்டியல் சுழற்சி முறையில் பெயர் வைக்கப்படுகிறது.
இந்தியா பாகிஸ்தான் இலங்கை வங்கதேசம் மாலத்தீவு மியான்மர் ஓமன் மற்றும் தாய்லாந்து ஆகிய 8 நாடுகள் உருப்பினர்களாக உள்ளன.கடந்த 2004 ஆம் ஆண்டு முதல் வங்கக்கடலில் உருவாகும் புயல்களுக்கு பெயர் சூட்டப்பட்டு வருகின்றன. 5 முறை புயல் ஏற்பட்டது.

புயல்கள் பெயர் படடியல்
----------------------

* லைலா-பாகிஸ்தான்
* பந்து-இலங்கை
* பெட்- தாய்லாந்து
* கிரி-வங்கதேசம்
* ஜல்- இந்தியா

இதில் லைலா ஜல் இரு புயல்களும் பெரும் சேதத்தை ஏற்படுத்தியது.

முன்னெச்சரிக்கை நடவடிக்கைகள்
----------------------------

* கடலோர மாவட்ட மக்கள் பாதுகாப்பான இடத்திற்கு மாற்றுவது.
* மீனவர்கள் கடலுக்குச் செல்லத்தடை.
* கட்டுப்பாட்டு அறை.

மேற்கோள்
--------
**பிங்கலி நாகேந்திரராவ்** (Pingali Nagendrarao) (29 திசம்பர் 1901 - 6 மே 1971) இவர் தெலுங்குத் திரைப்படத்துறையில் திரைக்கதை எழுத்தாளரும், பாடலாசிரியரும், நாடக ஆசிரியரும் ஆவார்.  நகைச்சுவைப் பாடல்களாலும், காதல் பாடல்களாலும் பிரபலமான இவர் பல படங்களுக்கு வசனங்களையும் எழுதினார். பாதாள பைரவி, மாயாபஜார், மிஸ்ஸியம்மா ஆகியவை கதை, திரைக்கதை, பாடல் வரிகளில் இவரது சிறந்த படைப்புகளாகும்.

தெலுங்கில், திம்பகா, திங்காரி, கிம்பாலி போன்ற புதிய மற்றும் வேடிக்கையான சொற்களையும் சொற்றொடர்களையும் உருவாக்கியதில் இவர் பிரபலமானவர். இவர் தனது எழுத்துகளால் மந்திரவாதியாக கருதப்பட்டார். இவரது நாடகங்கள் அனைத்தும் சமீபத்தில் பிங்கலேயம் என்ற புத்தகத்தில் மறுபதிப்பு செய்யப்பட்டன.

வாழ்க்கை
--------

இவர், ஆந்திரப் பிரதேசத்தின் பொப்பிலி அருகே ராஜம் என்ற ஊரில் ஒரு தெலுங்கு பிராமணக் குடும்பத்தில் 1901 திசம்பர் 29 ஆம் தேதி கோபாலகிருஷ்ணையா மற்றும் மகாலட்சுமியம்மா ஆகியோருக்குப் பிறந்தார். இவரது உறவினர்களில் பெரும்பாலோர் மச்சிலிபட்டணத்தில் குடியேறியதால், இவர்களது குடும்பத்தினரும் அங்கு குடியேறினர். மச்சிலிப்பட்டணத்தின் ஆந்திர ஜடேயா கலாசாலையிலிருந்து இயந்திரப் பொறியியல் படிப்பைப் படித்தார்.

பின்னர், இந்திய சுதந்திர இயக்கத்தில் சேர்ந்த இவர், ஜன்மா பூமி என்ற நூலை தனது முதல் இலக்கியப் படைப்பாக எழுதினார். அதற்காக இவர் கைது செய்யப்பட்டார். சிறிது காலம் ஆசிரியராகப் பணியாற்றிய இவர் பின்னர் கரக்பூரில் வங்காள நாக்பூர் இரயில்வேயில் இரண்டு ஆண்டுகள் பணியிலிருந்தார். அங்கு தொழிலாளர் சங்கத்தின் தொழிற்சங்கத் தலைவராகவும் இருந்தார். இந்த காலகட்டத்தில், இவர் திவிஜேந்திரலால் ரே என்பவரின் *மேபர் பதான்* என்ற நூலை (1922) *மேவாடு ராச்சியபட்டணம்* என்றும், *பாசனி* (1923) ஆகியவற்றை வங்காளத்திலிருந்து தெலுங்கு மொழியில் மொழிபெயர்த்தார். அதே நேரத்தில் இவர் ஜெபுன்னிசா என்ற நூலையும் சொந்தமாக எழுதினார். மூன்று நாடகங்களும் கிருஷ்ண பத்திரிக்கா என்பதில் வெளியிடப்பட்டன. பின்னர், இவர் இந்திய தேசிய காங்கிரசில் சேர்ந்து, நாடு முழுவதும் சுற்றுப்பயணம் செய்து கடைசியாக சபர்மதி ஆசிரமத்தை அடைந்தார். 

இவர் மீண்டும் மச்சிலிபட்டணம் வந்து தேவரகொண்ட வெங்கட சுப்பாராவின் இந்திய நாடக நிறுவனத்தில் 1924 இல் எழுத்தாளராகவும் செயலாளராகவும் சேர்ந்தார். இவர் 1928 ஆம் ஆண்டில் ஆஸ்கார் வைல்டின் *டுபோயிஸ் ஆப் படுவா* என்ற படைப்பை அடிப்படையாகக் கொண்டு விந்தியாராணி என்ற நாடகம், கிருஷ்ணதேவராயரின் வரலாற்றை அடிப்படையாகக் கொண்ட *நா ராஜு* என்ற நாடகம், *மரோ பிரபஞ்சம்* என்ற சமூக நாடகம், இராணி சம்யுக்தா என்ற வரலாற்று நாடகம் ஆகியவற்றை எழுதினார்.

இறப்பு
------

இவர் 6 மே 1971 இல் இறந்தார்.

மேலும் காண்க
------------

* பிங்கலி வெங்கையா, இந்தியக் கொடியின் வடிவமைப்பாளர்

மேற்கோள்கள்
-----------

* A Website Dedicated To Sri Pingali Nagendra Rao
* ஐ.எம்.டி.பி இணையத்தளத்தில் Pingali Nagendra Rao

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
| மற்றவை | 
* Europeana

 |

வெளி இணைப்புகள்
---------------


1. ↑  Sinha (2000). *Encyclopaedia of Indian Theatre: South Indian Theatre*. Raj Publications.
**பூர்ச்சு** (மொங்கோலியம்: Боорчи, பூர்ச்சி) என்பவர் செங்கிஸ் கானின் முதல் மற்றும் மிக விசுவாசமான நண்பர் மற்றும் கூட்டாளிகளுள் ஒருவர் ஆவார். இவர் செங்கிஸ் கான் இளம் வயதில் இருக்கும்போது சந்தித்தார். அந்நேரத்தில், செங்கிஸ் கான் (தெமுசின்) தன் தொலைந்துபோன குதிரைகளைத் தேடிக் கொண்டிருந்தார். பூர்ச்சு அக்குதிரைகளை மீட்பதற்கு உதவி புரிந்தார். தெமுசினுடன் தன் தந்தையைப் பார்க்கத் திரும்பினார். இவரது தந்தை, நகு பயன், இவர் இறந்திருப்பாரோ என்று பயந்திருந்த காரணத்தால் இவரை உலுக்கினார். பிறகு தெமுசின் கசரை அனுப்பி பூர்ச்சுவைத் தன் கூடாரத்திற்கு அழைத்து வந்தார்.

தெமுசினின் மனைவி போர்த்தை மெர்கிடுகள் கைதியாகப் பிடித்தபோது தெமுசின் தப்பிக்க வேண்டிய கட்டயத்திற்குத் தள்ளப்பட்டார், பூர்ச்சு பெலகுதை மற்றும் செல்மேயுடன் சென்று மெர்கிடுகளை வேவு பார்த்தார். தெமுசின் செங்கிஸ் கான் மற்றும் மங்கோலியர்களின் பெரிய கானாகப் பட்டம் பெற்ற பிறகு, பூர்ச்சு செல்மேயுடன் கானைப் பின்பற்றுவோர்களின் தலைவர் ஆக்கப்பட்டார்.

தெமுசின் தலன்னமுருகேசில் தாதர்களுடன் போர்புரிய இருந்தபோது, பெரும் மழை கொட்டியது, பூர்ச்சு ஒரு தோல் போர்வையை வைத்துப் பிடித்து தெமுசின் மேல் மழை விழுகாமல் பார்த்துக் கொண்டார். செங்கிஸ் கான் பின்னாளில் பூர்ச்சுவின் இந்த செயலுக்காகப் பரிசளித்தார், பூர்ச்சு அந்த இரவில் ஒரே ஒரு முறை மட்டுமே தன் பாதத்தை நகர்த்தியதாகக் கூறினார். காலகல்சித் மணலில் சமுக்காவிற்கு எதிராக நடந்த போரின்போது அம்பு எய்யப்பட்டு பூர்ச்சு தன் குதிரையில் இருந்து கீழே விழுந்தார். எதிரிகளின் குதிரையைத் திருடி மறுநாள் திரும்பி வந்து எதிரிகளின் இருப்பிடத்தைக் கண்டுபிடிக்க உதவினார். பூர்ச்சு ஒகோடியின் மிக நம்பகமான நண்பர்களுள் ஒருவரும் ஆவார்.

உசாத்துணை
---------

* *மங்கோலியர்களின் இரகசிய வரலாறு*

| * பா
* உ
* தொ
செங்கிஸ் கானின் தளபதிகள் மற்றும் மந்திரிகள் |
| --- |
| *ஒன்பது மந்திரிகள்* | 
* செல்மே
* எலு சுகை
* சிகி குதுகு
* பூர்ச்சு
* போரோகுலா
* முகாலி
* சோர்கன் சீரா
* செபே
* கர் கிருகே

 |
| *நான்கு வல்லமையான வீரர்கள்* | 
* பூர்ச்சு
* முகாலி
* போரோகுலா
* சிலவுன்

 |
| *நான்கு வேட்டை நாய்கள்* | 
* குபிலை
* செல்மே
* செபே
* சுபுதை

 |
அட்லாண்டிக் பெருங்கடலில் வெப்ப மண்டல தாழ்வழுத்தம் காரணமாக உருவாகும் புயல் சின்னம் வழுபெற்று இடி காற்றுடன் உருவாகும் சூராவளி வீசும் காலங்கள் அட்லாண்டிக் சூறாவளி பருவங்கள் ஆகும். இது ஒவ்வொரு ஆண்டும் மே மாதம் முதல் நவம்பர் மாதம் வரை நிகழும் ஒரு பருவ நிலை ஆகும். இது வட அட்லாண்டிக் பெருங்கடலில் உள்ள நாடுகளை பாதிக்கிறது.இதனால் பெருத்த பொருள் சேதமும் சில உயி சேதமும் ஏற்படுகிறது. அட்லாண்டிக் புயற்பருவம் என்பது பொதுவாக ஒவ்வொரு ஆண்டும் அட்லாண்டிக் பெருங்கடலில் சூறாவளி உருவாகும் காலத்தைக் குறிக்கும். அட்லாண்டிக் மற்றும் வட பசிபிக் பகுதியில் உள்ள வெப்ப மண்டலப் புயல்கள் அனைத்தும் சூறாவளி, வெப்பமண்டல புயல்கள் அல்லது வெப்ப மண்டல அழுத்தங்கள் என்று அழைக்கப்படுகின்றன. இப்பகுதியில் புயல் ஏற்படும் போது அது நேரடியாக அமெரிக்க மற்றும் கரீபிய நாடுகளைப் பாதிக்கின்றன. இப்புயல்கள் குறித்து முன்னறிவிப்பு மற்றும் எச்சரிக்கையளித்தல், அவற்றை அளவிடுதல் உள்ளிட்ட பணிகள் 19-ம் நூற்றாண்டின் மையப்பகுதியில் இருந்து மேற்கொள்ளப்பட்டுவருகின்றன. தற்போதைய நிலையில் சூன் முதல் தேதியில் இருந்து நவம்பர் 15-ம் தேதி வரை அட்லாண்டிக் புயற்பருவம் நீடிக்கிறது. இப்புயல்கள் பற்றிய முன்னெச்சரிக்கை அளிக்கும் நடவடிக்கைகளை அமெரிக்க அரசின் நேரடிக் கட்டுப்பாட்டில் உள்ள என்.ஓ.ஏ.ஏ. எனப்படும் தேசிய கடல் மற்றும் தட்பவெப்பநிலை நிர்வாக அமைப்பு மேற்கொண்டுவருகிறது.

மேற்கோள்
--------

1. ↑  Atlantic Oceanographic and Meteorological Laboratory, Hurricane Research Division. "Frequently Asked Questions: When is hurricane season?". NOAA. July 18, 2006 அன்று மூலம் பரணிடப்பட்டது. July 25, 2006 அன்று பார்க்கப்பட்டது.
1979இல் நாக்வா பௌத்
**நாக்வா பௌத் (Nagwa Fouad)** (1943 சனவரி 17) அவதேப் முகமது என்ற இயற்பெயரில் பிறந்த இவர் எகிப்திய இடையாட்ட நடனக் கலைஞர் ஆவார்.

குடும்பம்
---------

நாக்வா அலெக்சாந்திரியாவின் அகாமியில் ஒரு நடுத்தர வர்க்க எகிப்திய குடும்பத்தில் அவதேப் முகமதுவாக பிறந்தார்.  பின்னர் இவர் தனது எகிப்திய நாட்டுப்புறப் பாடல்களை மிகவும் கலைசார்ந்த ஒலியாக மாற்றினார்.

தொழில்
------

இவர் 1960களின் முற்பகுதியில் இடையாட்ட நடனமாடத் தொடங்கினார். 1976ஆம் ஆண்டில், இசையமைப்பாளர் முகமது அப்தெல் வகாப் தனது இடை நடன நிகழ்ச்சிக்காக *"அமர் அர்பதாசர்"* (ஒரு பிரபலமான எகிப்திய சொல் 14 வது (நாள்) முழு நிலவு என்று பொருள்படும்) என்ற தலைப்பில் ஒரு முழு இசை நிகழ்ச்சியை எழுதினார். இது பாரம்பரிய கிழகத்திய நடனத்திலிருந்து மேடை நிகழ்ச்சிகளுக்கு மாற்றப்பட்டது. 

### இசைத்தொகுப்பு

எகிப்திய பிரபல வயலின் கலைஞரும், இசையமைப்பாளரும் மற்றும் நடத்துனரான *அகமத் பௌத் ஆசனுடன்* பௌத் திருமணம் செய்து கொண்ட பிறகு, தனது மேடை நிகழ்ச்சியான *அட்வோவா எல்-மதீனா* (சிட்டி லைட்ஸ்) என்பதில் நடனமாடினார். இதில் அப்தெல் கலீம் அபீசு,, பாய்சா அகமது, சாடியா மற்றும் சபா போன்ற கலைஞர்கள் நடித்திருந்தனர். அகமத் பௌத் ஆசனின் பல இசைத் தொகுப்புகளில் பௌத் இடம்பெற்றிருந்தார். 

பௌத் கூறுகிறார்: "ஆசன் எனது திறமைகளை வளர்த்தார்.. . நான் ஒரு பெரிய நட்சத்திரமாக இருக்க விரும்பியதால் எனது திறமையைப் படிப்பதற்கும் வேலை செய்வதற்கும் முக்கியத்துவத்தை அவர் எனக்குக் கற்றுக் கொடுத்தார். "இவர் *நெல்லி மஸ்லூம் நடனப் பள்ளியில்* சில மேற்கத்திய நடனங்களையும் பயிற்றுவித்தார். மேலும் உருசிய ஆசிரியர்களுடன் மேற்கத்திய நாட்டுப்புறக் கதைகளைப் படிக்க தேசிய நடனக் குழுவில் சேர்ந்தார். நாக்வா பௌத் தனது "அயோப் எல்-மஸ்ரி" மற்றும் "பகியா வா யாசின்" ஆகியவற்றின் நடனக்களில் இவர் பயன்படுத்திய நடன பாணி மற்றும் கண்கவர் நுட்பங்கள் பாராட்டைப் பெற்றது.

இடையாட்டம்
----------

1976ஆம் ஆண்டில், இசையமைப்பாளர் மொகமது அப்தெல்-வகாப் இவருக்காக "கமர் அர்பா-தசார்" (ப்ளூ மூன் அல்லது 14 வது சந்திரன்) என்ற பாடலை எழுதினார். இந்த பாடலுக்கான இவரது மேடை செயல்திறன் மேடையில் இடையாட்ட நடனம் வழங்கப்பட்ட விதத்தை மாற்ற அனுமதித்தது. இது பாரம்பரிய கிழகத்திய நடனத்திலிருந்து நடனமாடிய பகட்டான காட்சியாக மாற்றியது. முன்பை விட அதிக வியத்தகு கூறுகளையும் சேர்த்தது. 

இந்த அமைப்பு பௌத்திற்கு ஒரு மாற்றமாக அமைந்தது: "தகியா காரியோகா மற்றும் சாமியா கமலின் கிழகத்திய நடனத்தை நெய்மாவின் அக்ரோபாட்டிக் பாணியுடன் இணைக்க முடிந்தது. மேலும் ஒரு வியத்தகு மேடை நிகழ்ச்சியை உருவாக்கியது" என்று பௌதி விடுதிகளில் மேடை நிகழ்ச்சிகளையும், தொலைக்காட்சிக்கான தயாரிப்புகளையும் பல ஆண்டுகளாக நிகழ்ச்சிகளை வழங்கியுள்ளார். சில சமயங்களில் நாட்டுப்புற பாடகர் பத்மா செர்கானுடன், மற்றும் பெரும்பாலும் பிற நடனக் கலைஞர்களின் குரலிசை குழுக்களுடன் இவர் நடனமாடியுள்ளார். பௌத் தனது சொந்த நடனக் குழுவையும் நிறுவினார். ஆனால் அது நீண்ட காலம் நீடிக்கவில்லை. பின்னர் இவர் நடனத்திலிருந்து ஓய்வு பெற முயன்றார். மேடையில் மற்றும் சினிமாவில் நடித்த இவர் இறுதியாக ஒரு சினிமா தயாரிப்பாளரானார்.

குறிப்புகள்
-----------

1. ↑  "أكاذيب الإنترنت بخصوص المشاهير والإشاعات المذيفة حولهم".

வெளி இணைப்புகள்
---------------

* Bellydance superstars: Nagua Fouad at Belly-Dance.org
* Hossam Ramzy:
**பூர்ணா** (பிறப்பு:அக்டோபர் 26, 1985) கேரள மாநிலத்தைச் சேர்ந்த ஒரு இந்திய திரைப்பட நடிகை ஆவார். முனியாண்டி விலங்கியல் மூன்றாம் ஆண்டு, கந்தகோட்டை, துரோகி, ஆடு புலி,தலைவி போன்ற தமிழ்த் திரைப்படங்களில் நடித்துள்ளார். மேலும் மலையாளம் மற்றும் தெலுங்கு மொழித் திரைப்படங்களிலும் நடித்துள்ளார்.

ஆரம்ப கால வாழ்க்கை
------------------

இவர் கேரளாவின் கண்ணூரில் 23 மே 1989 அன்று உள்ளூர் மீனவர் தொழிலாளி மற்றும் இல்லத்தரசிக்கு ஐந்து குழந்தைகளில் இளையவராகப் பிறந்தார். கண்ணூரில் உள்ள உர்சுலின் சீனியர் செகண்டரி பள்ளியிலும், கண்ணூரில் உள்ள செயின்ட் தெரசாவின் ஆங்கிலோ இந்தியன் மேல்நிலைப் பள்ளியிலும் பள்ளிப் படிப்பை மேற்கொண்டார். அவர் கடிதத்தின் மூலம் ஆங்கிலத்தில் தனது இளங்கலை பட்டப்படிப்பை முடித்தார். இவர் கேரளாவின் கொச்சியில் வசிக்கிறார். அவர் மேடை நிகழ்ச்சிகளில் நடனக் கலைஞர். ஜான் பிரிட்டாஸுடனான ஒரு நேர்காணலில் மலையாளத் திரைப்படங்களில் தனது காட்பாதர் தனது தொழில் வாழ்க்கையின் ஆரம்பக் கட்டத்தில் மோகன்லால் என்று குறிப்பிட்டார்.

தொழில்
------

2010 களின் நடுப்பகுதியில், பூர்ணா தொடர்ச்சியான படங்களில் தோன்றினார், அங்கு அவர் ஒரு பேயை சித்தரித்தார், தி இந்து அவரை "தெலுங்கு படங்களின் பேய் ராணி" என்று முத்திரை குத்தியது. அவனு (2012) மற்றும் அதன் தொடர்ச்சியான அவுனு 2 (2015) ஆகிய படங்களில் அவர் பாராட்டுகளைப் பெற்றார், இது திரைப்படத் தயாரிப்பாளர்கள் அவரை திகில் படங்களில் நடிக்க வைக்க வழிவகுத்தது. ராஜூ காரி காதி (2015) இல் பேயாக நடித்ததற்காக மேலும் பல பாராட்டுக்களைப் பெறுவதற்கு முன்பு அவர் இதே போன்ற பல ஸ்கிரிப்ட்களை நிராகரித்தார், இது பாக்ஸ் ஆபிஸில் ஆச்சரியமான வெற்றியைப் பெற்றது. கொடிவீரன் (2017) திரைப்படத்தில் தனது கதாபாத்திரத்திற்காக அவர் தலையை காயப்படுத்தினார், ஆனால் திரைப்படம் பார்வையாளர்களிடமிருந்து நல்ல வரவேற்பைப் பெறவில்லை.

நடித்த திரைப்படங்கள்
--------------------

முனியாண்டி விலங்கியல், கொடைக்கானல், பகடை, துரோகி, ஆடு புலி, வேலூர் மாவட்டம், வித்தகன், ஜன்னல் ஓரம், தகராறு, சகலகலா வல்லவன், மணல் கயிறு 2, கொடிவீரன், சவரகத்தி, எவனுக்கு எங்கேயோ, மச்சம் இருக்கு, அடங்கா மறு, காப்பான், லாக் அப் போன்ற தமிழ் படங்களில் நடித்துள்ளார். 2021ல் வெளிவந்த தலைவி படத்தில் இவர் வி.கே.சசிகலாவாக நடித்துள்ளார்.
ஜடபரதரை வணங்கும் ரஹூகணர்
**ஜடபரதர்**, (Jadabharata) ஒரு இந்து புராணக் கதாபாத்திரம். இவர் பரதன் என்ற பெயரில் நாடான்ற மன்னர். காட்டில் தவ வாழ்வு மேற்கொள்ள நாட்டைத் துறந்தார். தவ வாழ்க்கையில், காட்டில் தாயை இழந்த மான் குட்டியை எடுத்து வளர்த்தார். மான் குட்டி மேய்ச்சலுக்கு சென்று திரும்பும்வரை அதன் நினைவாகவே இருந்து தவவாழ்வினை மறந்தார். மரணத்தறுவாயிலும் பரதர் மான் குட்டியின் நினைவாகவே இறந்தார். இதனால் மறுபிறவியில் பரதர் மானாக பிறந்தார். தான் மானாக பிறந்த காரணத்தை உணர்ந்தார் பரதர், அதற்கடுத்த பிறவியில் பிறக்கும் போதே ஆத்ம ஞானியாகவே பிறந்து வளர்ந்தார். நீண்ட ஜடாமுடியுடன் என்றும் காட்சியளித்ததால் மக்கள் அவரை *ஜடபரதர்* என்றழைத்தனர். ஒரு நாள் சௌவீர மன்னனின் பல்லகைத் தூக்கும் நால்வரில் ஒருவராக ஜடபரதர் இருந்தார். பல்லக்கு நிலையின்றி தடுமாறி செல்வதற்கு காரணமானவர் ஜடபரதர் என்று எண்ணிய மன்னர், ஜடபரதரைப் பார்த்து "உடல் பருத்திருக்கும் உன்னால் இந்த பல்லக்கை தூக்க முடியவில்லையா? என வெகுண்டார்". அதற்கு ஜடபரதர் "பல்லக்கை **நான்** சுமக்கவில்லை, இந்த உடல்தான் சுமக்கிறது. அதுபோல உங்கள் ஆத்மா சுமக்கப்படவில்லை; உடலே சுமக்கப்பட்டது "என்றார். ஜடபரதரின் பதிலுரையை புரிந்து கொண்ட மன்னன் சௌவீர மன்னர், ஜடபரதர் மிகப்பெரிய ஆத்ம ஞானி என்றுணர்ந்து, அவர் தாள் பணிந்து, தன் பிழை பொறுத்தருள வேண்டினார்.

ஜடபரதரின் அருளரை
----------------

"ஆத்மாவுக்கு தேவன், மனிதன் என்ற வேறுபாடு கர்மங்களால் உண்டாகிறது. கர்ம சம்பந்தம் நீங்கியதும் வேற்றுமை நீங்கிட பிரம்மமாக இருப்பது ஜீவாத்மா ஒன்றே" மேலும் ’ஜீவாத்மாக்களுக்குள் ஒருவருகொருவர் உருவத்தில் வேற்றுமை கிடையாது’ என்று ஜடபரதர், சௌரவீர மன்னருக்கு ஆத்ம தத்துவத்தை அருளினார்.

மேற்கோள்கள்
-----------

1. ↑  "விஷ்ணு புராணம் பக்கம் 113 முதல் 116 முடிய" (PDF). 2014-11-13 அன்று மூலம் (PDF) பரணிடப்பட்டது. 2014-06-18 அன்று பார்க்கப்பட்டது.

வெளி இணைப்புகள்
---------------

* Jada Bharata story from the Vishnu Purana
* Jada Bharata story from the Bhagavatam
* Bharata story retold by Professor Krishnamurthy
[*தொடர்பிழந்த இணைப்பு*]
* Retold by Swami Vivekananda

இதனையும் காண்க
--------------

* ஆத்மா
* பிரம்மம்
அகச்சிவப்புக்கு அருகில் டைட்டனின் துருவக் கடல் மற்றும் ஏரிகளின் தோற்றம்-கேசினி விண்வெளி ஆய்வகப் படம்
**நாக்குரு லாகுனா** *(Nakuru Lacuna )* என்பது சனி கோளின் மிகப்பெரிய துணைக்கோளான டைட்டன் நிலவில் காணப்படும் இடைவிட்டுத் தோன்றுகின்ற பெரிய ஏரியாகும். 65.81° வ மற்றும் 94° மே  என்ற அடையாள ஆள்கூறுகளில் தோராயமாக 175 கிலோமீட்டர் நீளம் கொண்டதாக இந்த ஏரி காணப்படுகிறது. நீர்ம ஐதரோகார்பன்களான திரவ ஈத்தேனும் மீத்தேனும்  சேர்ந்து இந்த ஏரியை உருவாக்கியுள்ளன. கேசின் விண்வெளி ஆய்வு விண்கலம் இந்த ஏரியைக் கண்டுபிடித்தது. பூமியில் உள்ள கென்யாவின்  நாக்குரு ஏரியின் நினைவாக டைட்டனின் இந்த ஏரிக்கு நாக்குரு லாகுனா என்று 2013 ஆம் ஆண்டு பெயரிடப்பட்டது. டைட்டனில் உள்ள ஆறாவது மிகப்பெரிய ஐதரோகார்பன் ஏரி இதுவாகும்.

மேற்கோள்கள்
-----------

1. ↑  Map of the liquid bodies in the north polar region of Titan.
2. ↑  Planetary names
3. ↑  Coustenis, A.; Taylor, F. W. (21 July 2008). *Titan: Exploring an Earthlike World*. World Scientific. பக். 154–155. பன்னாட்டுத் தரப்புத்தக எண்:978-981-281-161-5. இணையக் கணினி நூலக மையம்:144226016. .
4. ↑  Nakuru Lacuna at Planetary names.usgs.gov.
5. ↑  "Five New Names Approved for Use on Titan". 2014-01-12 அன்று மூலம் பரணிடப்பட்டது. 2021-08-10 அன்று பார்க்கப்பட்டது.
**புயி** (Puyi) (7 பிப்ரவரி 1906 - 17 அக்டோபர் 1967) என்பவர் சீனாவின் கடைசி ஏகாதிபத்திய வம்சமான சிங் அரசவம்சத்தின் பன்னிரண்டாவது மற்றும் இறுதிப் பேரரசர் ஆவார். இரண்டு வயதில், இவர் சீனாவின் பேரரசரராக குடிசூட்டப்பட்டார். 1908 முதல் மங்கோலியாவில் கெவ் யோஸ் கான் 1911 புரட்சிக்குப் பின்னர், 1912 பிப்ரவரி 12 அன்று கட்டாயமாக பதவி விலகும் வரை, இவர் தடுக்கப்பட்ட நகரின் அரண்மனையில் தங்கியிருந்து ஒரு பகட்டான வாழ்க்கை முறையைத் தொடர்ந்தார்.

1917 சூலை 1 முதல் சூலை 12 வரை தளபதி சாங் சூன் என்பவர் சிலகாலம் இவரை பேரரசராக அரியணையில் அமர்த்தினார். இவருக்கு பேரரசி வான்ரோங் என்பவருடன் 1922 இல் முதல் திருமணம் இருந்தது. 1924 ஆம் ஆண்டில், இவர் அரண்மனையிலிருந்து வெளியேற்றப்பட்டு, தியான்சினில் தஞ்சமடைந்தார். அங்கு இவர் சீனாவை ஆக்கிரமிக்க போராடும் போர்வீரர்களுடனும், சீனா மீது கட்டுப்பாட்டை ஏற்படுத்த நீண்டகாலமாக விரும்பிய சப்பானியர்களையும் அரசவையில் சேர்க்கத் தொடங்கினார். 1932 ஆம் ஆண்டில், மஞ்சூரியா மீதான சப்பானிய படையெடுப்பிற்குப் பிறகு, மஞ்சுகுவோவின் கைப்பாவை மாநிலம் ஒன்று சப்பானால் நிறுவப்பட்டது. மேலும் இவர் தத்தோங் ( தா-துங் ) என்ற சகாப்தப் பெயரைப் பயன்படுத்தி புதிய மாநிலத்தின் "பேரரசர் "ஆகத் தேர்ந்தெடுக்கப்பட்டார் .

1934 ஆம் ஆண்டில், இவர் மஞ்சுகுவோவின் **காங்டே பேரரசர்** (அல்லது **காங்-தே பேரரசர்** ) என்று அறிவிக்கப்பட்டு 1945 இல் இரண்டாம் சீன-சப்பானியப் போர் முடியும் வரை "ஆட்சி செய்தார்". சக்கரவர்த்தியாக இந்த மூன்றாவது நிலை இவரை சப்பானின் கைப்பாவையாகக் கண்டது; அடிமைத்தனத்தை சட்டப்பூர்வமாக்குவது உட்பட சப்பானியர்கள் இவருக்கு வழங்கிய பெரும்பாலான கட்டளைகளில் இவர் கையெழுத்திட்டார். இந்த காலகட்டத்தில், இவர் பெரும்பாலும் மஞ்சுகோ பேரரசின் அரண்மனையில் வசிக்க ஆரம்பித்தார். அங்கு இவர் தனது ஊழியர்களை அடிக்கடி அடித்து வந்தார். இவரது முதல் மனைவியின் அபின் போதை இந்த ஆண்டுகளில் அவளை உட்கொண்டது. சப்பானின் வீழ்ச்சியுடனும், மஞ்சுகுவோவும், 1945 இல், இவர் தலைநகரை விட்டு வெளியேறி, இறுதியில் சோவியத் ஒன்றியத்தால் கைப்பற்றப்பட்டார்; 1949 இல் நிறுவப்பட்ட பின்னர் இவர் சீன மக்கள் குடியரசிடம் ஒப்படைக்கப்பட்டார்.

மேற்கோள்கள்
-----------

1. ↑  Joseph, William A. (2010). *Politics in China: An Introduction*. Oxford University Press. பக். 45. பன்னாட்டுத் தரப்புத்தக எண்:978-0-19-533531-6.

வெளி இணைப்புகள்
---------------

விக்கிமீடியா பொதுவகத்தில்,  
  ***Pu Yi***   
என்பதின் ஊடகங்கள் உள்ளன. 

* "Five Wives of The Last Emperor Puyi". Cultural China. 15 December 2009 அன்று மூலம் பரணிடப்பட்டது. 9 August 2010 அன்று பார்க்கப்பட்டது.
* Royalty.nu: Extended Bio
* *TIME*: Last Emperor's Humble Occupation பரணிடப்பட்டது 2001-01-29 at the வந்தவழி இயந்திரம்
* Li Xin, Pu Yi's Widow Reveals Last Emperor's Soft Side
* Pu Ru (溥儒), Pu Yi's cousin, accomplished Chinese brush painter and calligrapher
**ஜசசுகவுர் மீனா** (*Jaskaur Meena*)(பிறப்பு 3 மே 1947) என்பவர் இந்திய அரசியல்வாதியும், இந்திய அரசாங்கத்தின் முன்னாள் மத்திய அமைச்சரும் மற்றும் பாரதிய ஜனதா கட்சியின் தலைவர்களுள் ஒருவரும் ஆவார். இவர் தேசிய அளவில் கட்சியின் பட்டியல் சாதியினர் பழங்குடியினர் பிரிவின் தலைவராகவும் இருந்தார்.

ஆரம்ப கால வாழ்க்கை
------------------

மீனா 1947-ல் பஞ்சாபின் சங்கரூரில் பிறந்தார். ஆனால் அவரது இளம் வயதிலேயே இவரது குடும்பம் இராசத்தானுக்கு குடிபெயர்ந்தது. இராசத்தான் பல்கலைக்கழகத்தில் இளம் கல்வியியல் மற்றும் முதுகலைப் பட்டம் பெற்றார். இவர் தனது சமூகத்தின் முதல் பெண் எழுத்தறிவு கொண்ட அரசியல் தலைவர் என்று அறியப்படுகிறார். மீனா இராசத்தான் அரசின் பெண்கள் மற்றும் குழந்தைகள் மேம்பாட்டுத் துறையில் ஆசிரியராகவும் கல்வி நிர்வாகியாகவும் பணியாற்றினார். இவர் இராசத்தானில் உள்ள மீனா சமூகத்தைச் சேர்ந்தவர்.

வகித்த பதவிகள்
--------------

* 1999: சவாய் மாதோபூர் தொகுதியிலிருந்து 13வது மக்களவை உறுப்பினர்
* 2003–2004: மத்திய மாநில அமைச்சர், மனிதவள மேம்பாட்டு அமைச்சகம்
* 2019: தௌசா தொகுதி நாடாளுமன்ற உறுப்பினர்.
* 2021: இராசத்தான் பாஜகவின் தேசிய செயற்குழு உறுப்பினர்
* 2019: இந்திய இரயில்வேக்கான நிலைக்குழு உறுப்பினர்.

சமூக செயல்பாடு
--------------

மீனா 1993ஆம் ஆண்டு சவாய் மாதோபூர் மாவட்டத்தில் உள்ள மைன்புரா கிராமத்தில் கிராமப்புற பெண்கள் பல்கலைக்கழகம் நிறுவினார். இப்பல்கலைக்கழகம் 1 முதல் 12 ஆம் வகுப்பு வரை உள்ள பெண்களுக்கு கல்வி வழங்குகிறது. இது 4,000 குடும்பங்களின் தீவிர பங்கேற்புடன் கட்டப்பட்டது.

புத்தகங்கள் வெளியீடு
--------------------

* *இன்ஹென் பி ஜானியே* - தேசிய அடையாளங்கள் மற்றும் சின்னங்களின் விரிவான விளக்கத்தைக் கொண்டுள்ளது
* *சமய் கி ரெட்* - கவிதைகளின் தொகுப்பு
* *கீத் சங்க்ரா* - இராசத்தானின் நாட்டுப்புற பாடல்களின் தொகுப்பு
* *மஹிலா கே பாததே சரண்*

வெளி இணைப்புகள்
---------------

* இந்திய நாடாளுமன்றத்தின் வாழ்க்கை வரலாற்று தரவு

மேற்கோள்கள்
-----------



1. 1 2  "Members : Lok Sabha". *loksabha.nic.in*. 2023-03-23 அன்று பார்க்கப்பட்டது.
2. ↑
நாரீனிச்சிதைவு. நீல அம்புக்குறிகள் தூண்டுதலையும், சிவப்பு அம்புக்குறிகள் தடுப்பதையும் குறிக்கின்றன.
**நாரீனிச்சிதைவு** (Fibrinolysis) என்னும் செயற்பாடு குருதி உறைகட்டிகள் வளர்ந்து சிக்கல்களை உருவாக்காமல் தடுக்கிறது. இவை, முதன்மையான நாரீனிச்சிதைவு, இரண்டாம் நிலை நாரீனிச்சிதைவு என இரண்டு வகைகளாக உள்ளன. முதன்மை வகையானது சாதாரணமான உடல் செயற்பாடுகளில் ஒன்றாகும். ஆனால், இரண்டாம் வகையானது மருந்துகள், மருத்துவ சீர்குலைவுகள் அல்லது பிற காரணங்களினால் குருதி உறைகட்டிகள் சிதைவதைக் குறிக்கின்றது.

நாரீனிச்சிதைவு செயற்பாட்டில், குருதி உறைதலினால் ஏற்படும் நாரீணி உறைகட்டிகள் சிதைவடைகின்றன. இதன் முதன்மை நொதியமான பிளாசுமின் நாரீனி வலைப்பின்னல்களை வெவ்வேறு இடங்களில் வெட்டி சுற்றோட்ட துண்டுகளை உருவாக்குகிறது. இத்துண்டுகள் பிற புரதச் சிதைப்பிகளால் முற்றாகச் சிதைக்கப்பட்டு சிறுநீரங்கங்கள், கல்லீரல் மூலமாக வெளியேற்றப்படுகின்றன.

மேற்கோள்கள்
-----------

1. 1 2  Dugdale, David et al. "Primary or secondary fibrinolysis", Medline Plus.  Retrieved 7 August 2011.
2. ↑  Cesarman-Maus G, Hajjar KA (May 2005). "Molecular mechanisms of fibrinolysis". *British journal of haematology* **129** (3): 307–21. doi:10.1111/j.1365-2141.2005.05444.x. பப்மெட்:15842654. .
1859 டச்சு வரைபடத்தில் கார்பெண்டாரியா வளைகுடா
**கார்பெண்டாரியா வளைகுடா** (*Gulf of Carpentaria*) என்பது ஆஸ்திரேலியாவின் வடபகுதியின் மூன்று பக்கங்களை உள்ளடக்கிய பெரும் கடல் பகுதியாகும். இதன் வடக்கு எல்லையில் அரபூரா கடல் (ஆஸ்திரேலியாவுக்கும் நியூ கினிக்கும் இடையில் உள்ள நீர்ப்பகுதி) உள்ளது.

இவ்வளைகுடாவை அண்டியுள்ள நிலம் பொதுவாக சமதரையாகவும், தாழ்நிலையில் உள்ளதும் ஆகும். இதன் மேற்கே ஆர்ண்ஹெம் நிலம் மற்றும் வட மண்டலத்தின் உயர் முனையும் உள்ளது. கிழக்கே கேப் யோர்க் தீபகற்பம் அமைந்துள்ளது.

இதன் காலநிலை பெரும்பாலும் சூடானதாகவும் அதிக ஈரப்பதன் உள்ளதாகவும் காணப்படும். ஆண்டுக்கு இரண்டு காலநிலைகளை மட்டுமே கொண்டுள்ளது. உலர் காலநிலை ஏப்ரல் முதல் நவம்பர் வரையும், ஈரக் காலநிலை டிசம்பர் முதல் மார்ச் வரை காணப்படும். பொதுவாக மழைக் காலம் இந்த மூன்று மாத காலத்திலேயே இடம்பெறுகிறது. இதனால் தாழ்நிலைப் பகுதிகள் வெள்ளத்தினால் நிரம்பும். நவம்பர் முதல் ஏப்ரல் வரையான காலத்தில் சூறாவளிகளும் இங்கு உருவெடுக்கின்றன.

டச்சு நாடுகாண் பயணி வில்லெம் ஜான்சூன் என்பவர் 1606 ஆம் ஆண்டில் முதன் முதலாக இங்கு கடற் பயணம் மேற்கொண்டார். ஏபல் டாஸ்மான் 1644 இல் இங்கு வந்தார். பின்னர் 1802 இலும், 1803 இலும் மத்தியூ பிலிண்டேர்ஸ் இங்கு வந்து போனார்.

வெளி இணைப்புகள்
---------------

* Video of Burketown and the Gulf from the air
குர்ஜி லாக்காங் , ஜாகர்
ஜாகர்
**பும்தாங் மாவட்டம்** (Bumthang District) பூட்டானிலுள்ள 20 மாவட்டங்களில் ஒன்றாகும். இங்கு வரலாற்று சிறப்புமிக்க கோவில்கள் பல அமைந்துள்ளன. இங்கு 4 பள்ளத்தாக்குகள் அமைந்துள்ளன. அவை உரா, சும்மி, டாங், சோய்கார் ஆகியன. இம்மாநிலம் ஒட்டுமொத்தமாக பும்தாங் பள்ளத்தாக்கு என்றும் அழைக்கப்படும். பும்தாங் எனில் அழகான நிலம் என்று பொருள்.

பொருளாதாரம்
-----------

இங்கே கேழ்வரகு, பால் பொருட்கள், தேன், ஆப்பிள், உருளைக்கிழங்கு, கம்பிளி போன்றவை உற்பத்தி செய்யப்படுகின்றன. பொருளாதாரத்தில் கேழ்வரகு முக்கியப் பங்கு வகிக்கிறது.

மொழிகள்
-------

பும்தாங்கா, ட்ஸோங்கா, கென்ங், கென்ங்கா, குர்டோப்கா, நுப்பிக்கா, ப்ரோக்காட், துர் மற்றும் யாக்கெர்ட் ஆகிய மொழிகள் பேசப்படுகின்றன.

ஜிவோக்கள்
---------

கிராமங்களின் தொகுப்பு ஜிவோக்கள் என அழைக்கப்படும். பும்தாங் 4 ஜிவோக்களாக பிரிக்கப்பட்டுள்ளது. அவை,

* சும்மே
* சோய்கோர்
* டாங்
* உரா

நகரங்கள்
--------

* சும்மே
* ஜாகர்
* உரா
* டாங்

மேற்கோள்கள்
-----------

1. ↑  "Sub-national HDI - Area Database - Global Data Lab". *hdi.globaldatalab.org* (ஆங்கிலம்). 2018-09-13 அன்று பார்க்கப்பட்டது.
2. ↑  "Chiwogs in Chukha" (PDF). Election Commission, Government of Bhutan. 2011. 2011-10-02 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 2011-07-28 அன்று பார்க்கப்பட்டது.
நைட்ரசமினோ தொகுதியின் கட்டமைப்பு
**நைட்ரசமின்கள்** *(Nitrosamines)* என்பவை R1N(–R2)–N=O என்ற வேதிக் கட்டமைப்பைக் கொண்ட வேதிச் வேதிச்சேர்மங்கள் ஆகும். நைட்ரசோ தொகுதி ஓர் அமீன் தொகுதியுடன் பிணைக்கப்பட்டு நைட்ரசமின்கள் உருவாகின்றன. இக்கூட்டுப்போருள் மிகவும் மோசமான வலுவான புற்றூக்கியாகும். ஊதுபை போன்ற பால்மப் பொருட்களில் நைட்ரசமின்கள் காணப்படுகின்றன. மேலும், நைட்ரசமின்கள் நமது உடலில் இயற்கையாகவே காணப்படுகின்றன. கௌமாரிக் அமிலமும் (Coumaric acid ) குளோரோசெனிக் அமிலமும் (Chlorogenic acid ) நைட்ரசமினின் செயல்பாட்டினை தடுக்கின்றன. இவ்விரு பொருட்களும் தக்காளிப்பழத்தில் உள்ளன. நுரையீரல் புற்றை தோன்றாமல் கட்டுப்படுத்த இவை உதவுகின்றன.

புற்றுநோய்
----------

யான் பார்னெசு, பீட்டர் மகீ என்ற இரண்டு பிரித்தானிய வின்ஞானிகள் 1956 ஆம் ஆண்டில் இருமெத்தில்நைட்ரசமின்கள் எலிகளின் கல்லீரலில் கட்டிகளை உண்டாக்குவதாக தெரிவித்தனர். இதனைத் தொடர்ந்து ஆய்வுகள் மேற்கொள்ளப்பட்டன. தோராயமாக 90 சதவீதம் நைட்ரசமின் சேர்மங்கள் புற்று நோயை உண்டாக்குகின்றன என நம்பப்படுகிறது.

மேற்கோள்கள்
-----------

1. ↑  Altkofer, W; Braune, S; Ellendt, K; Kettl-Grömminger, M; Steiner, G (2005). "Migration of nitrosamines from rubber products--are balloons and condoms harmful to the human health?". *Molecular nutrition & food research* **49** (3): 235–8. doi:10.1002/mnfr.200400050. பப்மெட்:15672455.

வெளி இணைப்புகள்
---------------

* Oregon State University, Linus Pauling Institute article on Nitrosamines and cancer, including info on history of meat laws
* Risk factors in Pancreatic Cancer பரணிடப்பட்டது 2010-06-12 at the வந்தவழி இயந்திரம்
**புரசக்குடி காளஹஸ்தீஸ்வரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் தஞ்சாவூர் மாவட்டத்தில் அய்யம்பேட்டை அருகேயுள்ள சூலமங்கலம் என்னுமிடத்திற்கு அருகே புரசக்குடி என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக காளஹஸ்தீஸ்வரர் உள்ளார். இறைவி ஞானாம்பிகை எனப்படுகிறார்.

அமைப்பு
-------

வாயிலைக் கடந்து உள்ளே செல்லும்போது பலி பீடம், நந்தி ஆகியவை காணப்படுகின்றன. அதனை அடுத்து உள்ளே செல்லும்போது மூலவர் சன்னதி கிழக்கு நோக்கிய நிலையில் அமைந்துள்ளது. அம்மன் சன்னதி தெற்கு நோக்கிய நைலயில் உள்ளது. காசி விசுவநாதர் மற்றும் விஸ்வக்ஞானர் என்றழைக்கப்படுகின்ற இரு லிங்கத் திருமேனிகள் உள்ளன.இக்கோயிலில் பைரவர், சூரியன், சந்திரன், சனீசுவரர், ஆஞ்சநேயர், விநாயகர், வரதராஜப் பெருமாள், முருகன், சண்டிகேசுவரர் ஆகியோர் உள்ளனர். தேவகோஷ்டத்தில் தட்சிணாமூர்த்தி உள்ளார். இங்குள்ள தட்சிணாமூர்த்தி சிற்பத்தின் இடப்புற காலுக்கு கீழ் ஓர் அடியவர் காணப்படுகிறார். அந்த அடியவர் இரு கரங்களைக் கூப்பிய நிலையில் தட்சிணாமூர்த்தியை வணங்கும் கோலத்தில், இடுப்புக்குக் கீழே ஆடை அணிந்த நிலையில் காணப்படுகிறார். இச்சிற்பம் மூன்றாம் குலோத்துங்கன் காலத்தைச் சார்ந்தது என்று கூறுகின்றனர்.

திருவிழாக்கள்
-------------

அன்னாபிஷேகம், பிரதோஷம், சிவராத்திரி போன்ற விழாக்கள் இங்கு சிறப்பாகக் கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு உமாபதீஸ்வரர் திருக்கோயில், தினமலர் கோயில்கள்
அறிமுறை சாா்ந்த வான் இயற்பியலில் நாா்ட்வெட் விளைவு என்பது புவிக்கும் சந்திரனுக்கும் இடையே உள்ள சாா்பு இயக்கத்தை குறிக்கிறது. இந்த இயக்கமானது தன் ஈா்ப்பு ஆற்றல் பெற்ற ஒரு பொருளானது நிலைமத் திரளை விட வேறுபட்ட பங்களிப்பை ஈா்ப்பு நிறைக்கு வழங்குவதாகும்.உற்றுநோக்கும் பாேது  நாா்ட்வெட் விளைவானது  வலுவான சமநிலை கோட்பாட்டை மீறுவதாக இருக்கும், இது ஈர்ப்பு விசையில் ஒரு பொருளின் இயக்கமானது அதன் நிறையையோ அல்லது தொகுப்பையோ  சார்ந்து இல்லை என்பதைக் குறிக்கிறது.

 டாக்டர் கென்னெத் எல்.நாா்ட்வெட் என்பவரால்  இந்த விளைவானது பெயரிடப்பட்டது. வெவ்வேறு திரண் கொண்ட பாெருள்கள் ஈா்ப்பு விசையின் அடிப்படையில் வெவ்வேறு விகிதத்தில் விழும் என்று சில ஈா்ப்புக் கொள்கைகள்  வலியுறுத்துவதாக  அவர் செய்து காட்டி விளக்கினாா்.

மேலும் காண்க
------------

* Galileo's Leaning Tower of Pisa experiment

மேற்காேள்கள்
------------

* Nordtvedt Jr Kenneth (1968). "Equivalence Principle for Massive Bodies, II. Theory". *Phys Rev.* **169** (5): 1017. doi:10.1103/physrev.169.1017.
* Nordtvedt Jr K (1968). "Testing Relativity with Laser Ranging to the Moon". *Phys. Rev.* **170** (5): 1186. doi:10.1103/physrev.170.1186.